ai4bharat/Pralekha huggingface dataset:
शिक्षा मंत्रालय
प्रधानमंत्री श्री नरेन्द्र मोदी आईआईटी गुवाहाटी के 22वें दीक्षांत समारोह को कल वर्चुअली संबोधित करेंगे
प्रधानमंत्री श्री नरेन्द्र मोदी मंगलवार 22 सितंबर, 2020 को दोपहर 12 बजे वीडियो-कॉन्फ्रेंसिंग के जरिये आईआईटी, गुवाहाटी के दीक्षांत समारोह को संबोधित करेंगे। शिक्षा मंत्री श्री रमेश पोखरियाल निशंक, असम के मुख्यमंत्री श्री सर्बानंद सोनोवाल, शिक्षा राज्य मंत्री श्री संजय धोत्रे और अन्य गणमान्य व्यक्ति इस कार्यक्रम में भाग लेंगे। आईआईटी गुवाहाटी के बोर्ड ऑफ गवर्नर के चैयरमैन डॉ. राजीव आई मोदी, आईआईटी गुवाहाटी के निदेशक प्रोफेसर टी. जी. सीताराम कार्यक्रम के दौरान उपस्थित रहेंगे।
बी. टेक के 687 और एम. टेक के 637 छात्रों सहित 1803 छात्र कल डिग्री प्राप्त करेंगे।
दीक्षांत समारोह के लिए, स्नातक की उपलब्धियों का वर्चुअल मोड के माध्यम से ऑनलाइन जश्न मनाने के लिए, संस्थान ने वास्तविकता-आधारित एक वर्चुअल पुरस्कार वितरण तैयार किया है, जहां कोई भी छात्र अपने घर की सुख सुविधाओं के साथ निदेशक के अवतार से पदक ग्रहण करने का अनुभव कर सकता है। संस्थान ने छात्रों के लिए परिसर में कुछ चुने हुए स्थानों पर चित्र लेने के लिए अलग-अलग पृष्ठभूमि के विकल्प के साथ एक फोटो-बूथ भी बनाया है। आईआईटी गुवाहाटी के संकाय और छात्रों ने संस्थान के वर्चुअल दौरे के लिए एक टेलीप्रेजेंस मॉड्यूल विकसित किया है।
यह कार्यक्रम यू ट्यूब  और फेसबुक  पर सीधे प्रसारित होगा ।
भारतीय प्रतिस्पर्धा आयोग
सीसीआई ने एजेस इंश्योरेंस इंटरनेशनल एनवी द्वारा एजेस फेडरल लाइफ इंश्योरेंस कंपनी लिमिटेड के अधिग्रहण को मंजूरी दी
भारतीय प्रतिस्पर्धा आयोग  ने एजेस इंश्योरेंस इंटरनेशनल एनवी द्वारा एजेस फेडरल लाइफ इंश्योरेंस कंपनी लिमिटेड के अधिग्रहण को मंजूरी दी।
प्रस्तावित संयोजन एजेस इंश्योरेंस इंटरनेशनल एनवी  द्वारा एजेस फेडरल लाइफ इंश्योरेंस कंपनी लिमिटेड  में और अधिक शेयरधारिता के अधिग्रहण से संबंधित है।
एजेस; एजेस समूह की अंतिम होल्डिंग कंपनी है। यह एक अंतरराष्ट्रीय बीमा समूह है, जिसकी यूरोप और एशिया में व्यावसायिक गतिविधियाँ हैं। एजेस समूह द्वारा वैश्विक स्तर पर पेश किए जाने वाले उत्पादों और सेवाओं में जीवन बीमा उत्पाद, सामान्य गैर-जीवन बीमा उत्पाद, पुनर्बीमा सेवाएं और बीमा उत्पादों का वितरण शामिल हैं।
एएफएलआई सावधि योजना , शिशु योजना, यूलिप योजना, बचत योजना, सेवानिवृति योजना, स्वास्थ्य योजना, समूह योजना, ऑनलाइन योजना आदि श्रेणी के तहत भारत में जीवन बीमा उत्पाद उपलब्ध कराने का व्यवसाय करती है। एजेस की वर्तमान में एएफएलआई में 49% शेयरधारिता है और यह अन्य शेयरधारकों जैसे आईडीबीआई तथा फेडरल बैंक के साथ संयुक्त रूप से एएफएलआई के संचालन को नियंत्रित करती है।
सीसीआई का विस्तृत आदेश जल्द ही जारी किया जाएगा।
उप राष्ट्रपति सचिवालय
उपराष्ट्रपति ने युवाओं से सहिष्णुता, अनुशासन और धैर्य के गुण अपनाने के लिए कहा
हमेशा जाति, धर्म और क्षेत्र के संकीर्ण विचारों से ऊपर उठें: उपराष्ट्रपति
उपराष्ट्रपति ने दिल्ली विश्वविद्यालय के तेलुगु छात्रों के साथ बातचीत की
उपराष्ट्रपति श्री एम वेंकैया नायडू ने आज युवाओं से अपने चुने हुए क्षेत्रों में सफल शख्सियत बनने के लिए सहिष्णुता, धैर्य, अनुशासन, कड़ी मेहनत, अध्ययन और सहानुभूति के गुणों को अपनाने का अनुरोध किया है।
उन्होंने उप-राष्ट्रपति निवास में दिल्ली विश्वविद्यालय के विभिन्न कॉलेजों के तेलुगु छात्रों के साथ बातचीत की। इस बातचीत में श्री नायडू ने छात्रों को जीवन के बारे में रचनात्मक और सकारात्मक दृष्टिकोण विकसित करने की सलाह दी। उन्होंने आगे कहा, “आपको हमेशा जाति, धर्म और क्षेत्र जैसे संकीर्ण विचारों से ऊपर उठना चाहिए और कभी भी अन्य धर्मों का अनादर नहीं करना चाहिए।”
उपराष्ट्रपति ने इसका उल्लेख किया कि अगर कोई असहिष्णु है तो वह नेता नहीं बन सकता है। उन्होंने कहा कि एक नेता को लोगों के जनादेश को लेकर सहिष्णु होना चाहिए। श्री नायडू ने आगे कहा कि एक नेता में योग्यता, क्षमता, अच्छा आचरण और चरित्र होना चाहिए।
उपराष्ट्रपति ने नियमित शारीरिक गतिविधियों जैसे कि दौड़ने या योग करके फिटनेस को बनाए रखने के महत्व पर जोर दिया। इसके अलावा उन्होंने जंक फूड का सेवन करने को लेकर भी सावधान किया।
श्री नायडू ने इसका उल्लेख किया कि कोविड-19 महामारी ने प्रतिरक्षा की रक्षा के महत्व को रेखांकित किया है। इसे देखते हुए उन्होंने छात्रों को स्वस्थ और प्रोटीन युक्त आहार पर ध्यान केंद्रित करने की सलाह दी।
श्री नायडू ने अपनी मातृभाषा के संरक्षण और उसे बढ़ावा देने की जरूरत को भी दोहराया। उन्होंने कहा कि बच्चे की प्रारंभिक शिक्षा उसकी मातृभाषा में होनी चाहिए और अन्य भाषाओं में दक्षता बाद के समय में प्राप्त की जा सकती है।
आवास एवं शहरी कार्य मंत्रालय
सूरत मेट्रो रेल परियोजना
भारत सरकार ने दो मेट्रो रेल गलियारों वाली सूरत मेट्रो रेल परियोजना को अपनी मंजूरी दे दी है। इन दोनों मेट्रो रेल गलियारों की कुल लंबाई 40.35 किलोमीटर है।
इस परियोजना की अनुमानित लागत 12020.32 करोड़ रुपए है। इसे पांच वर्षों में पूरा किया जायेगा।
लाभ:
इस परियोजना से महानगर के शहरी क्षेत्र में निरंतर एक आरामदेह, विश्वसनीय, सुरक्षित, संरक्षित और निर्बाध परिवहन प्रणाली उपलब्ध होगी। इससे दुर्घटनाओं, प्रदूषण, यात्रा में लगने वाले समय, ऊर्जा उपभोग, असामाजिक घटनाओं में कमी होने के साथ-साथ शहरी विस्तार नियमित होगा और सतत विकास के लिए भूमि का इस्तेमाल सुनिश्चित होगा। इस मेट्रो परियोजना से महानगर के निवासियों, नियमित रूप से आने-जाने वालों, आगंतुकों और यात्रियों के लिए पर्यावरण के अनुकूल और टिकाऊ सार्वजनिक परिवहन प्रणाली उपलब्ध होगी।
सूरत मेट्रो रेल परियोजना की मुख्य विशेषताएं-
इन गलियारों की मुख्य विशेषताएं निम्नानुसार हैं-
गलियारा-1, सरथना से ड्रीम सिटी लाइन की कुल लंबाई 21.61 किलोमीटर है, जिसमें से 6.47 किलोमीटर लंबाई अंडरग्राउंड है और 15.14 किलोमीटर लंबाई एलिवेटिड है। यह गलियारा 20 स्टेशनों - सरथना, नेचर पार्क, कपोदरा, लाभेश्वर चौक एरिया, सैंट्रल वेयर हाउस, सूरत रेलवे स्टेशन, मस्कटी हॉस्पिटल, गांधी बाग, मजूर गेट, रूपाली कनाल, ड्रीम सिटी को जोड़ता है।
गलियारा – 2, भेसन से सरोली लाइन 18.74 किलोमीटर लंबी है और यह पूरी तरह एलिवेटिड गलियारा है। यह 18 मेट्रो स्टेशनों – भेसन, उगाट, वारिग्रह, पालनपुर रोड, एलपी सावनी स्कूल, अडाजन गाम, एक्वेरियम, मजूर गेट, कामेला दरवाजा, मगोब और सरोली को जोड़ता है।
ड्रीम सिटी और भेसन डिपो द्वारा सूरत मेट्रो रेल परियोजना की रखरखाव सुविधाओं को पूरा किया जायेगा।
सूरत मेट्रो रेल परियोजना से सूरत नगर निगम की लगभग 69.36 लाख जनसंख्या तथा इसके आसपास के क्षेत्र के लोगों को प्रत्यक्ष अथवा अप्रत्यक्ष रूप से लाभ मिलने की आशा है।
प्रस्तावित गलियारे में मल्टीमॉडल इंटिग्रेशन के साथ-साथ फीडर बस, अंतवर्ती सार्वजनिक परिवहन और नॉन-मोटराइज परिवहन सुविधा होगी।
इस मेट्रो रेल परियोजना से इस गलियारे के आसपास के आवासीय क्षेत्रों, वाणिज्यिक क्षेत्रों और औद्योगिक क्षेत्रों को अत्यधिक लाभ मिलेगा, क्योंकि इन क्षेत्रों के लोग मेट्रो रेल द्वारा इस महानगर के विभिन्न क्षेत्रों तक आसानी से जा सकेंगे।
गुजरात मेट्रो रेल कॉर्पोरेशन  लिमिटेड द्वारा यह परियोजना कार्यान्वित की जाएगी।
भारत सरकार और गुजरात सरकार द्वारा 50:50 के अनुपात में वित्तपोषण और द्विपक्षीय/बहुपक्षीय एजेंसियों से ऋण लेकर इस परियोजना की लागत पूरी की जाएगी।
प्रधानमंत्री कार्यालय
प्रधानमंत्री ने उपराष्ट्रपति चुनाव, 2022 में मतदान किया
प्रधानमंत्री श्री नरेन्द्र मोदी ने उपराष्ट्रपति चुनाव, 2022 में मतदान किया है।
प्रधानमंत्री ने एक ट्वीट में कहा:
"2022 के उपराष्ट्रपति चुनाव में मतदान किया।"
सूक्ष्म, लघु एवं मध्यम उद्यम मंत्रालय
केवीआईसी और असम राइफल्स के बीच समझौता ज्ञापन पर हस्ताक्षर; अर्धसैनिक बल अब खादी सरसों के तेल का स्वाद चखेंगे
खादी और ग्रामोद्योग आयोग  ने सरसों के तेल की आपूर्ति के लिए असम राइफल्स के साथ हाथ मिलाते हुए भारत को “आत्मनिर्भर” बनाने की दिशा में एक और बड़ा कदम उठाया है। केवीआईसी और असम राइफल्स ने सोमवार को इस आशय के एक समझौता ज्ञापन  पर हस्ताक्षर किए। इस समझौता ज्ञापन पर केवीआईसी के अध्यक्ष श्री मनोज कुमार की उपस्थिति में श्री जितेंद्र कुमार गुप्ता, क्षेत्रीय उप मुख्य कार्यकारी अधिकारी, केवीआईसी और श्री बीजू के. सैम, कमांडेंट, असम राइफल्स ने हस्ताक्षर किए।
प्रधानमंत्री श्री नरेन्द्र मोदी द्वारा शुरू किए गए "आत्मनिर्भर भारत अभियान" के समर्थन में स्थानीय उत्पादों को प्रोत्साहन देने के लिए केंद्रीय गृह मंत्री श्री अमित शाह द्वारा अर्धसैनिक बलों को दिये निर्देशों के अनुरूप यह पहल की गई है। एमएसएमई मंत्री श्री नारायण राणे ने इस कदम का स्वागत किया है।
श्री अमित शाह ने पूरे भारत में सीएपीएफ कैंटीनों पर केवल “स्वदेशी” उत्पादों की बिक्री को भी अनिवार्य किया था । असम राइफल्स जल्द ही लगभग 2.71 करोड़ रुपये मूल्य के 458 क्विंटल उच्च गुणवत्ता वाले कच्ची घानी सरसों के तेल की आपूर्ति करने का ऑर्डर देगी। केवीआईसी द्वारा इस ऑर्डर पर तेल की आपूर्ति 2022-23 के दौरान की जाएगी। कोल्हू वाले सरसों के तेल को बीआईएस विनिर्देश संख्या आईएस: 10325-2000 के अनुरूप 15 किलोग्राम वर्ग के आईएसआई चिह्नित टिन और पूरे भारत में लागू बीआईएस/एफएसएसएआई मानदंडों के विनिर्देश के अनुसार 01 लीटर पैट बोतल में पैक किया जाएगा।
केवीआईसी द्वारा सरसों के तेल की आपूर्ति उपयुक्त एफएसएसएआई मानकों के अनुरूप होगी। सरसों के तेल की गुणवत्ता की जांच प्राप्तकर्ता के यहां डीजी, असम राइफल्स द्वारा बनाए गए अधिकारियों के एक बोर्ड द्वारा की जाएगी।मानव उपभोग के लिए मजबूती, संपूर्णता और फिटनेस की दृष्टि से आपूर्ति किए जाने वाले सरसों के तेल के उपयोग की अवधि या “शेल्फ लाइफ’’ आपूर्ति की तारीख से लगभग नौ  महीने की होगी। असम राइफल्स द्वारा आपूर्ति का ऑर्डर जारी करने की तारीख से 45 दिनों के भीतर केवीआईसी द्वारा यह आपूर्ति की जाएगी । माल भाड़े के आधार पर भंडार को केवल पांच गंतव्यों 1) शिलांग, 2) दीमापुर, 3) मंत्रीपुखरी , 4) सिलचर और 5) जोरहाट, असम राइफल्स के सभी एमजीएआर स्थानों तक सड़क/रेल परिवहन द्वारा भेजा जाना आवश्यक है।
केवीआईसी के अध्यक्ष श्री मनोज कुमार ने गृह मंत्री की पहल के लिए उनका आभार व्यक्त करते हुए कहा कि यह समझौता ज्ञापन एक ऐतिहासिक कदम है, क्योंकि केवीआईसी द्वारा किसी सामग्री की आपूर्ति के लिए अर्धसैनिक बलों के साथ किसी समझौते पर हस्ताक्षर किए जाने का यह दूसरा अवसर है। उन्होंने कहा कि मौजूदा दौर में टिकाऊ स्थानीय रोजगार सृजित करने की दिशा में यह एक बड़ा कदम है।
केवीआईसी और असम राइफल्स ने एक वर्ष की अवधि के लिए इस समझौता ज्ञापन पर हस्ताक्षर किए हैं, जिसे आगे चलकर नवीनीकृत किया जाएगा।
उल्लेखनीय है कि केवीआईसी ने हाल ही में सीएपीएफ कैंटीनों को शहद, अचार, खाद्य तेल, अगरबत्ती, पापड़, आंवला कैंडी और सूती तौलिये आदि जैसे उत्पादों की आपूर्ति की है।
गृह मंत्रालय
केन्द्रीय गृह एवं सहकारिता मंत्री श्री अमित शाह जम्मू कश्मीर के पहलगाम में हुई बस दुर्घटना में घायल हुए ITBP के बहादुर जवानों के स्वास्थ्य की जानकारी लेने आज नई दिल्ली के AIIMS ट्रॉमा सेंटर गए
श्री अमित शाह ने कांस्टेबल/जीडी बलवंत सिंह, कांस्टेबल/जीडी त्सेवांग दोर्जे और कांस्टेबल/जीडी बबलू कुमार से मिलकर उनके स्वास्थ्य की जानकारी ली और उनके शीघ्र स्वस्थ होने की कामना की
डॉक्टरों ने गृह मंत्री को जवानों की स्वास्थ्य स्थिति और भविष्य में अपनाई जाने वाली चिकित्सा प्रक्रियाओं के बारे में जानकारी दी
16 अगस्त, 2022 को जम्मू-कश्मीर के पहलगाम के पास एक दुखद बस दुर्घटना में 7 जवानों की मृत्यु हो गई थी जबकि 32 घायल हो गए थे
गंभीर रूप से घायल हुए आईटीबीपी के तीन कर्मियों को बेहतर इलाज के लिए श्रीनगर से विशेष एयर एम्बुलेंस के माध्यम से 19 अगस्त, 2022 को नई दिल्ली में एम्स जेपीएनए ट्रॉमा सेंटर में स्थानांतरित किया गया
केन्द्रीय गृह एवं सहकारिता मंत्री श्री अमित शाह जम्मू कश्मीर के पहलगाम में हुई बस दुर्घटना में घायल हुए ITBP के बहादुर जवानों के स्वास्थ्य की जानकारी लेने आज नई दिल्ली के AIIMS ट्रॉमा सेंटर गए।
श्री अमित शाह ने कांस्टेबल/जीडी बलवंत सिंह, कांस्टेबल/जीडी त्सेवांग दोर्जे और कांस्टेबल/जीडी बबलू कुमार से मिलकर उनके स्वास्थ्य की जानकारी ली और उनके शीघ्र स्वस्थ होने की कामना की। गंभीर रूप से घायल इन जवानों को कल श्रीनगर से स्पेशल एयर एंबुलेंस के जरिए एम्स ट्रॉमा सेंटर लाया गया था।
डॉक्टरों ने गृह मंत्री को जवानों की स्वास्थ्य स्थिति और भविष्य में अपनाई जाने वाली चिकित्सा प्रक्रियाओं के बारे में जानकारी दी। ITBP के वरिष्ठ अधिकारियों ने भी गृह मंत्री को घायलों की स्वास्थ्य स्थिति से अवगत कराया।
16 अगस्त, 2022 को जम्मू-कश्मीर के पहलगाम के पास एक दुखद बस दुर्घटना में 7 जवानों की मृत्यु हो गई थी जबकि 32 घायल हो गए थे। बस में सवार भारत तिब्बत सीमा पुलिस  के जवान अमरनाथ यात्रा में सफलतापूर्वक सुरक्षा कर्तव्यों का पालन कर चंदनवाड़ी से लौट रहे थे। घायल जवानों को उसी दिन इलाज के लिए श्रीनगर ले जाया गया था।
गंभीर रूप से घायल हुए आईटीबीपी के तीन कर्मियों को बेहतर इलाज के लिए श्रीनगर से एक विशेष एयर एम्बुलेंस के माध्यम से शुक्रवार, 19 अगस्त, 2022 को नई दिल्ली में एम्स जेपीएनए ट्रॉमा सेंटर में स्थानांतरित किया गया था।
श्रम और रोजगार मंत्रालय
डीजीएफएएसएलआई संस्थानों में ‘विशेष अभियान 2.0’ का आयोजन सफलतापूर्वक संपन्न
120 किलो कबाड़ का निपटारा और 600 वर्ग मीटर जगह को खाली किया गया
कारखाना सलाह सेवा और श्रम संस्थान महानिदेशालय  के संस्थानों में 01 अक्टूबर से 31 अक्टूबर 2022 तक स्वच्छता का ‘विशेष अभियान 2.0’ का सफलतापूर्वक आयोजन किया गया। पांच श्रम संस्थानों केंद्रीय श्रम संस्थान मुंबई और चेन्नई, कानपुर, कोलकाता और फरीदाबाद के क्षेत्रीय श्रम संस्थानों के कार्यालय परिसरों, प्रयोगशालाओं, शौचालयों और कार्यालय डेस्क पर विशेष ध्यान केंद्रित करने के साथ-साथ संस्थान परिसर में स्वच्छता सुनिश्चित करने के लिए एक विशेष अभियान चलाया गया।
एक माह की अवधि तक चले इस अभियान में लगभग 400 फाइलों की समीक्षा की गई और 345 फाइलों का निपटारा किया गया। अनुपयोगी सामग्रियों और कबाड़ की पहचान की गई और लगभग 120 किलोग्राम कबाड़ का निपटारा किया गया और लगभग 600 वर्ग मीटर जगह को खाली किया गया।
सभी संस्थान परिसरों के आसपास के क्षेत्रों, झाड़ियों और खरपतवारों को साफ किया गया। परिसर को आनंददायक स्वरुप प्रदान करने के लिए पेड़ों की छंटाई की गई और सड़कों को साफ किया गया। सीएलआई मुंबई स्थित परिसर का सौंदर्यीकरण किया गया। परिसर को साफ-सुथरा स्वरूप प्रदान करते हुए ‘विशेष अभियान 2.0’ का सफलतापूर्वक आयोजन किया गया।
डीजीएफएएसएलआई के संदर्भ में
कारखाना सलाह सेवा और श्रम संस्थान महानिदेशालय  पिछले 75 वर्षों से ज्यादा समय से व्यावसायिक सुरक्षा और स्वास्थ्य  के क्षेत्र में देश की सेवा कर रहा है। पिछले कुछ दशकों में इस संगठन के आकार और महत्ता में ही नहीं बल्कि इसकी गतिविधियों में भी बहुत ज्यादा बढ़ोतरी हुई है। श्रम और रोजगार मंत्रालय की तकनीकी शाखा के रूप में यह कारखानों और बंदरगाहों में व्यावसायिक सुरक्षा और स्वास्थ्य  पर राष्ट्रीय नीतियों और रणनीतियों का निर्माण करने के लिए जवाबदेह होता है। यह कार्यरत व्यक्तियों की सुरक्षा, स्वास्थ्य, दक्षता और कल्याण संबंधित विषयों पर सलाह भी देता है।
|
|
डीजीएफएएसएलआई मुख्यालय
|
|
Before
|
|
After
|
|
|
|
|
|
|
|
सीएलआई मुंबई
|
|
Before
|
|
After
|
|
|
|
|
|
|
|
आरएलआई चेन्नई
|
|
Before
|
|
After
|
|
|
|
|
|
आरएलआई कानपुर
|
|
Before
|
|
After
|
|
|
|
|
|
|
|
आरएलआई कोलकाता
|
|
Before
|
|
After
|
|
|
|
|
|
|
|
आरएलआई फरीदाबाद
|
|
Before
|
|
After
|
|
|
|
|
|
|
|
|
|
पृथ्वी विज्ञान मंत्रालय
उत्तराखंड, पंजाब, हरियाणा, चंडीगढ़, दिल्ली और राजस्थान में अलग-अलग स्थानों पर बिजली कड़कने और तेज हवाओं  व गरज के साथ बौछारें पड़ने की संभावना है
भारतीय मौसम विज्ञान विभाग  के राष्ट्रीय मौसम पूर्वानुमान केंद्र के अनुसार:

सम्पूर्ण भारत में वर्तमान मौसम पर आधारित मौसम चेतावनी बुलेटिन
12 जून : उत्तराखंड, पंजाब, हरियाणा, चंडीगढ़ और दिल्ली तथा राजस्थान में अलग-अलग स्थानों पर बिजली कड़कने और 40 से 50 किमी प्रति घंटे तक की गति से तेज हवाएँ चलने की संभावना है। उत्तर प्रदेश, केरल और माहे और तेलंगाना में भी एक-दो स्थानों पर बिजली कड़कने के साथ 30 से 40 किमी प्रति घंटे तक की गति से हवाएँ चल सकती हैं। अंडमान और निकोबार द्वीपसमूह, गंगीय पश्चिम बंगाल, झारखंड, बिहार, अरुणाचल प्रदेश, असम, मेघालय, नागालैंड, मणिपुर, मिजोरम और त्रिपुरा, जम्मू कश्मीर, लद्दाख, गिलगित-बाल्टिस्तान और मुजफ्फराबाद, हिमाचल प्रदेश, मध्य प्रदेश, विदर्भ, छत्तीसगढ़, कोंकण और गोवा, मराठवाड़ा, लक्षद्वीप, तटीय कर्नाटक और तटीय आंध्र प्रदेश तथा यनम में एक-दो स्थानों पर बिजली गिरने की आशंका है।
· पश्चिमी राजस्थान में अलग-अलग स्थानों पर बादलों की गर्जना होने और धूलभरी आँधी चलने की संभावना है। हवाओं की गति 40 से 50 किमी प्रति घंटे तक हो सकती है।
· कोंकण और गोवा में कुछ स्थानों पर भारी वर्षा के साथ कहीं-कहीं भीषण बारिश होने की संभावना है; छत्तीसगढ़ में कुछ स्थानों पर भारी वर्षा के साथ छिटपुट स्थानों पर बहुत भारी वर्षा हो सकती है; उप-हिमालयी पश्चिम बंगाल और सिक्किम, ओडिशा, असम और मेघालय, उत्तराखंड, पूर्वी मध्य प्रदेश, विदर्भ और तेलंगाना में अलग-अलग स्थानों पर भारी से अति भारी वर्षा होने के आसार हैं। गंगीय पश्चिम बंगाल, झारखंड, बिहार, अरुणाचल प्रदेश, नागालैंड, मणिपुर, मिजोरम और त्रिपुरा, हिमाचल प्रदेश, पंजाब, हरियाणा, चंडीगढ़ और दिल्ली, पश्चिमी उत्तर प्रदेश, पश्चिमी मध्य प्रदेश, मध्य महाराष्ट्र, मराठवाड़ा, केरल और माहे, तटीय कर्नाटक और तटीय आंध्र प्रदेश तथा यनम में अलग-अलग जगहों पर भारी वर्षा हो सकती है।
· दक्षिण-पश्चिमी और पश्चिम-मध्य अरब सागर तथा बंगाल की खाड़ी के उत्तरी, मध्य और दक्षिणी भागों के साथ-साथ और उत्तरी आंध्र प्रदेश-ओडिशा-पश्चिम बंगाल के तटवर्ती क्षेत्रों में 40-50 किमी प्रति घंटे की रफ्तार से हवाएँ चलने की संभावना है। हवाओं की गति 60 किमी प्रति घंटे तक जा सकती है। मन्नार की खाड़ी में 45-55 किमी प्रति घंटे की रफ्तार से हवाएँ चल सकती हैं। जबकि उत्तरी अरब सागर और गुजरात तथा महाराष्ट्र के तटों के पास 40-50 किमी प्रति घंटे की गति हवाएँ चलने की आशंका है। मछुआरों को इन क्षेत्रों से दूर रहने का परामर्श जारी किया जाता है।

स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लोग ऑन करें।
सड़क परिवहन एवं राजमार्ग मंत्रालय
कैबिनेट ने एनएच-127बी पर धुबरी  और फूलवारी  के बीच ब्रह्मपुत्र नदी पर चार लेन वाले पुल व पहुंच मार्ग के निर्माण को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडल समिति ने असम व मेघालय राज्य में एनएच-127बी पर धुबरी  और फूलवारी  के बीच ब्रह्मपुत्र नदी पर चार लेन वाले पुल व पहुंच मार्ग के निर्माण को मंजूरी दी। पुल की कुल लंबाई 19.282 किलोमीटर होगी।
पुल का निर्माण पूर्वोत्तर सड़क नेटवर्क कनेक्टिविटी परियोजना चरण-3 के अंतर्गत किया जाएगा। इस निर्माण के लिए जेआईसीए ऋण सहायता उपलब्ध कराएगी। कुल निर्माण लागत 4997.04 करोड़ रुपये है। इसमें सिविल निर्माण लागत 3548 करोड़ रुपये है। इसमें 55.68 करोड़ रुपये की धनराशि शामिल है, जिसे जमीन अधिग्रहण, पुनर्वास और अन्य निर्माण गतिविधियों के लिए निर्धारित किया गया है। परियोजना लगभग 6 वर्षों में पूरी होगी।
परियोजना का रणनीतिक और सामाजिक-आर्थिक महत्व है। पूर्वोत्तर राज्यों के आर्थिक रूप से सर्वाधिक पिछड़े जिलों के विकास के लिए यह परियोजना बहुत उपयोगी सिद्ध होगी। पुल के निर्माण से यात्रा की दूरी 205.3 किलोमीटर से कम होकर सिर्फ 19.282 किलोमीटर रह जाएगी। असम के धुबरी और मेघालय के फूलबारी के बीच यात्रा अवधि 5 घंटे से कम होकर 20 मिनट रह जाएगी। पुल के निर्माण से मेघालय के पश्चिमी क्षेत्रों तथा असम के बराक घाटी क्षेत्र और पूर्वोत्तर के दक्षिणी राज्यों-मणिपुर, मिजोरम और त्रिपुरा तथा देश के अन्य भागों से दूरी कम हो जाएगी।
सड़क परिवहन एवं राजमार्ग मंत्रालय
श्री नितिन गडकरी 8 सितंबर को बेंगलुरु में "मंथन" का उद्घाटन करेंगे
केंद्रीय सड़क परिवहन एवं राजमार्ग मंत्री श्री नितिन गडकरी 08 सितंबर, 2022 को बेंगलुरु में "मंथन" का उद्घाटन करेंगे। केंद्रीय सड़क परिवहन एवं राजमार्ग तथा नागर विमानन राज्यमंत्री जनरल  वी.के सिंह  और कर्नाटक के मुख्यमंत्री श्री बसवराज बोम्मई उनके साथ उपस्थित रहेंगे।
सड़क परिवहन और राजमार्ग मंत्रालय द्वारा तीन-दिवसीय आमंत्रण सम्मेलन सह-सार्वजनिक एक्सपो - “मंथन” का आयोजन किया गया है। सड़क, परिवहन और रसद क्षेत्र से संबंधित अनेक मुद्दों तथा अवसरों पर चर्चा करना और राज्यों, केंद्रशासित प्रदेशों एवं उद्योगजगत के अन्य प्रमुख हितधारकों के साथ जुड़ना, सर्वोत्तम प्रथाओं को साझा करना, नीतिगत समर्थन और क्षमता विकास करना इस आयोजन का लक्ष्य है। ''अवधारणाओं से कार्य तक: एक स्मार्ट, टिकाऊ, सड़क सुविधा, गतिशीलता और लॉजिस्टिक इको सिस्टम की ओर'' मंथन का मूल विषय है।
कई राज्यों के लोक निर्माण विभाग, परिवहन और उद्योग मंत्रालयों के विभागों के मंत्री तथा इन मंत्रालयों के वरिष्ठ सरकारी अधिकारी इस सम्मेलन में हिस्सा लेंगे। इसके अलावा, उद्योगजगत के वरिष्ठ एवं अग्रणी हस्तियां और विशेषज्ञ भी इस कार्यक्रम में शामिल होंगे। सड़क परिवहन एवं राजमार्ग मंत्रालय और भारतीय राष्ट्रीय राजमार्ग प्राधिकरण  के वरिष्ठ अधिकारी, नीति नियोजक, विशेषज्ञ, कॉर्पोरेट क्षेत्र की हस्तियां और तकनीकी विशेषज्ञ सहित अन्य लोग भी इस आयोजन के दौरान विचार-विमर्श में हिस्सा लेंगे।
चर्चा तीन व्यापक क्षेत्रों पर केंद्रित होगी। पहला, सड़क विकास, नई सामग्री और प्रौद्योगिकी एवं सड़क सुरक्षा सहित सड़कों के बारे में। दूसरा, ईवी और वाहन सुरक्षा आदि सहित परिवहन क्षेत्र; और तीसरा, रोपवे, मल्टीमॉडल लॉजिस्टिक पार्क, पर्वतमाला और डिजिटल इंटरवेंशन सहित वैकल्पिक तथा भविष्य का आवागमन की गतिशीलता इनमें शामिल हैं। इसके अलावा कार्यक्रम के दौरान परिवहन विकास परिषद की 41वीं बैठक का आयोजन किया जाएगा। इस कार्यक्रम के दौरान नेक्स्ट-जेन एम परिवहन मोबाइल ऐप भी लॉन्च किया जाएगा।
8 सितंबर की शाम को गायत्री विहार, पैलेस ग्राउंड में एक ड्रोन शो का भी आयोजन किया जाएगा। यह शो आम लोगों के लिए खुला होगा।
सम्मेलन के साथ आयोजित तीन-दिवसीय सार्वजनिक एक्सपो का उद्देश्य राजमार्ग के विकास में काम आने वाली प्रौद्योगिकियों और सामग्रियों को प्रदर्शित करने के साथ-साथ भारतमाला, पर्वतमाला और ईवीएस आदि जैसे नए कार्यक्रमों से अवगत कराना है। हुंडई कंस्ट्रक्शन, जेसीबी, एसीई, वोल्वो, टाटा हिताची, कैटलिन, 3एम, टिकी टार एंड शेल, टीवीएस मोटर्स, टाटा मोटर्स, टोयोटा किर्लोस्कर, कैटलिन, राइटजेन इंडिया, आईसीईएमए, अम्मान इंडिया, इंडियन रोड सर्वे सहित 65 से अधिक प्रदर्शक सार्वजनिक एक्सपो में हिस्सा लेंगे।
युवा कार्यक्रम एवं खेल मंत्रालय
केंद्रीय युवा कार्यक्रम और खेल मंत्री श्री अनुराग सिंह ठाकुर आज दिल्ली में आयोजित 'हर घर तिरंगा' बाइक रैली में शामिल हुए
130 करोड़ भारतीयों को एकजुट करना ही तिरंगे की ताकत है: श्री अनुराग सिंह ठाकुर
उपराष्ट्रपति ने आज नई दिल्ली में लाल किले से इंडिया गेट तक सांसदों की 'हर घर तिरंगा' बाइक रैली को हरी झंडी दिखाकर रवाना किया। केंद्रीय युवा कार्यक्रम और खेल मंत्री श्री अनुराग सिंह ठाकुर ने भी पूरे उत्साह के साथ इस कार्यक्रम में भाग लिया। रैली का आयोजन संस्कृति मंत्रालय द्वारा 'हर घर तिरंगा' की जागरूकता बढ़ाने के लिए किया गया था।
इस कार्यक्रम में वाणिज्य और उद्योग मंत्री श्री पीयूष गोयल, संसदीय कार्य मंत्री श्री प्रह्लाद जोशी, संस्कृति मंत्री श्री किशन रेड्डी, महिला एवं बाल विकास मंत्री श्रीमती स्मृति ईरानी, संसदीय कार्य और संस्कृति राज्य मंत्री श्री अर्जुन राम मेघवाल, विदेश राज्य मंत्री श्रीमती मीनाक्षी लेखी और श्री वी. मुरलीधरन सहित बड़ी संख्या में सांसदों ने हिस्सा लिया।
श्री अनुराग सिंह ठाकुर ने इस कार्यक्रम के दौरान बाइक की सवारी की। श्री ठाकुर ने कहा कि आने वाली पीढ़ियों को संदेश देने के लिए विभिन्न केंद्रीय मंत्री, सांसद और युवा नेता एक साथ आए हैं। संदेश ये कि हम सब अपने देश को एकजुट रखेंगे, भारत को आगे बढ़ाएंगे और भारत को मजबूत बनाएंगे। 130 करोड़ भारतीयों को एकजुट करना ही तिरंगे की ताकत है। आज हम अपने स्वतंत्रता सेनानियों को श्रद्धांजलि दे रहे हैं और उन्हें याद कर रहे हैं, और आजादी का अमृत महोत्सव में ये भी सुनिश्चित कर रहे हैं कि हम देश की एकता एवं अखंडता को बनाए रखने और भारत के गौरव को बढ़ाने के लिए काम करेंगे।
'हर घर तिरंगा' अभियान भारत सरकार द्वारा भारत के नागरिकों और राष्ट्रीय ध्वज के बीच एक व्यक्तिगत जुड़ाव पैदा करने की एक पहल है। इसका मकसद लोगों में देशभक्ति और राष्ट्रीय उत्साह की भावना को मजबूत करना है ताकि वे जनभागीदारी की भावना से लबरेज होकर आजादी के अमृत महोत्सव में भाग लें।
उप राष्ट्रपति सचिवालय
गांधी जयंती के अवसर पर उपराष्ट्रपति का संदेश
उपराष्ट्रपति श्री एम.वेंकैया नायडू ने गांधी जयंती के अवसर पर देशवासियों को बधाई दी है। अपने संदेश में उन्होंने कहा, ‘गांधी जी के स्वतंत्रता, सम्मान और समानता के सिद्धान्तों ने समय और स्थान की सीमाओं से परे पूरी दुनिया पर अपना प्रभाव है और इनकी प्रासंगिकता हमेशा बनी रही है। उपराष्ट्रपति ने कहा कि आज गांधी जयंती के अवसर पर हम सब मिलकर एक समग्र, सौहार्दपूर्ण, स्वच्छ और समृद्ध भारत के निर्माण के महात्मा गांधी के सपनों को साकार करने की शपथ लें।
खान मंत्रालय
जून, 2022 में खनिज उत्पादन में 7.5 प्रतिशत की वृद्धि दर्ज की गई
अप्रैल-जून, 2022-23 के दौरान संचयी वृद्धि 9 प्रतिशत पर पहुंची
महत्वपूर्ण खनिजों के उत्पादन में रिकॉर्ड वृद्धि
जून, 2022  के लिए खनन एवं उत्खनन क्षेत्र का खनिज उत्पादन सूचकांक 113.4, पर रहा, जो जून, 2021 के महीने के स्तर की तुलना में 7.5 % अधिक था। अप्रैल-जून, 2022-23 की अवधि के लिए संचयी वृद्धि में पिछले वर्ष की इसी अवधि की तुलना में 9.0 प्रतिशत बढ़ोतरी हुई है।
भारतीय खान ब्यूरो  के अंतिम आंकड़ों के अनुसार जून, 2022 में महत्वपूर्ण खनिजों का उत्पादन स्तर इस प्रकार था: कोयला 669 लाख टन, लिग्नाइट 46 लाख टन, प्राकृतिक गैस  2747 मिलियन घन मीटर., पेट्रोलियम  24 लाख टन, बॉक्साइट 1950 हजार टन, क्रोमाइट 343 हजार टन, कॉपर सांद्र। 10 हजार टन, सोना 85 किलो, लौह अयस्क 201 लाख टन, सीसा सांद्र 30 हजार टन, मैंगनीज अयस्क 238 हजार टन, जस्ता सांद्र 142 हजार टन, चूना पत्थर 335 लाख टन, फॉस्फोराइट 189 हजार टन, मैग्नेसाइट 8 हजार टन और डायमन 44 कैरेट।
जून, 2021 की तुलना में जून, 2022 के दौरान सकारात्मक वृद्धि दर्शाने वाले महत्वपूर्ण खनिजों के उत्पादन में शामिल हैं: हीरा , सोना , फॉस्फोराइट , कोयला , लिग्नाइट , जिंक सांद्र , मैंगनीज अयस्क 19.3%), मैग्नेसाइट , बॉक्साइट , क्रोमाइट , सीसा , चूना पत्थर 1.6%), और प्राकृतिक गैस  । नकारात्मक वृद्धि दिखाने वाले अन्य महत्वपूर्ण खनिजों के उत्पादन में शामिल हैं: पेट्रोलियम  , कॉपर सांद्र , और लौह अयस्क ।